پرزیدنت رجب طیب اردوغان، باشکند آنکارانین جمهوریتین قورولماسی، ایرلیله‌مه‌سی و دموکراسینین گلیشمه پروسه‌سینین مرکزی اولدوغونو سؤیله‌دی.
جمهورباشقانلیغی ایله‌تیشیم باشقانلیغیندان وئریلن آچیقلامایا گؤره، اردوغان ۱۳ اکتبر ۱۹۲۳.جو ایلده آنکارانین باشکند اعلان ائدیلمه‌سینین ایل‌دؤنومو موناسیبتی ایله بیر مئساژ یاییملادی.
آنکارانین قورتولوش ساواشی (۱۹۱۹-۱۹۲۳) دؤورون‌ده تاریخی بیر قرارگاه اولاراق استراتژیک قرارلارین آلینماسینا و جمهوریته گئدن یولدا تمل قوروملارین قورولماسینا ائو صاحب‌لیگی ائتدیگینی بیلدیرن اردوغان، مئساژیندا بو ایفاده‌لره یئر وئردی:
"آنکارانین باشکند اعلان ائدیلمه‌سینین ایل‌دؤنومونو تبریک ائدیره‌م. عزمله، وطنیمیزین ایشغالینا قارشی موباریزه‌ده تاریخی بیر اؤنمی اولان آنکارا، جمهوریتیمیزیمین قورولماسی، ایرلیله‌مه‌سی و دموکراسینین گلیشمه پروسه‌سینین ده مرکزیدیر. جمهوریتیمیزین غرور وئریجی سویه‌لره چاتماسیندا بؤیوک پایی اولان باشکند آنکارانین کۆلتورل کیملیگی و تاریخسل زنگینلیکلرینین قورونماسی بؤیوک اؤنم داشییر.
